laion/Wikipedia-Exotic huggingface dataset:
טרטורניס

טרטורניס (שם מדעי: Teratornis; מילולית: "עוף מפלצתי") הוא סוג נכחד של עוף דורס ממשפחת הטרטורניסים, הקרובה לקונדורים שחי בתקופת הפליסטוקן, וייתכן שאף בראשית ההולוקן (התקופה העכשווית). מאובני הטרטורניס נמצאו במגוון אתרים ארכאולוגיים ברחבי ארצות הברית; באורגון, דרום נבאדה, אריזונה, פלורידה ובעיקר בקליפורניה סביב בורות הזפת (אנ') שבפארק האנקוק (אנ'), לוס אנג'לס. נמצאו מעל 100 מאובנים של עופות אלו. עופות אלו היו גדולים מאוד עם מוטת כנפיים באורך 3.5–3.8 מטרים, גובה של 75 ס"מ ומשקל של 15 ק"ג, גדולים בהרבה מהגדולים שבדורסים הקיימים ובראשם קונדור האנדים וקונדור קליפורני, קרוביהם הרחוקים. הם היו בעלי מקור ארוך שהותאם לאכילת נבלות והטפרים היו גדולים אך חלשים יחסית, כך שהם לא הותאמו לציד כמו העיטים. כנפיהם נועדו לדאייה על זרמי אוויר חם. עופות אלה תפקדו כמו הנשרים של תקופתם ונאספו סביב פגרים של חיות, לעיתים כאלה שנלכדו בבורות טובעניים. בסוג זה נמצאו שני מינים. בעבר מין נוסף השתייך אליהם אך הוא הופרד לסוג עצמאי - אוסקרוויס (Oscaravis olsoni). מדיה וקבצים בנושא טרטורניס בוויקישיתוף טרטורניס, באתר האנציקלופדיה של החיים (באנגלית) טרטורניס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פלאותריום

פלאותריום (שם מדעי: Palaeotherium; מילולית: "בהמה עתיקה") הוא סוג של יונק נכחד מהמשפחה הקדומה פלאותריומיים, אשר חי בתקופת האאוקן לפני 45 מיליון שנה באירופה במדינות: יוון, הממלכה המאוחדת, צרפת, גרמניה, ספרד ופורטוגל. יצור זה היה מאבותיו של הסוס והיה קרוב משפחה של ההירקותריום. יצור זה התגלה על ידי החוקר הצרפתי ז'ורז' קיווייה, שבדק מאובני גולגולת של היצור וקבע שהוא סוג נכחד של טפיר, ואכן אף תואר כך לאורך שנים. אולם, מבדיקה של מבנה חלל האף נראה שהוא לא תוכנן להחזיק חדק כמו של הטפיר. מחקרים מעודכנים קבעו שיצור זה היה קרוב רחוק של בני משפחת הסוסיים ומאבותיהם. הפלאותריום הגיע לגובה 75 עד 145 ס"מ ולמשקל של 20 עד 350 ק"ג, וכנראה שלעיתים הגיע עד כדי גובהו של סוס והיה בעל צוואר ארוך יותר. גולגולתו דמתה מעט לגולגולת של סוס, אך בשונה מסוסים היו לו 3 אצבעות ברגליו והוא היה איטי בהרבה. הפלאותריום היה דומה לאוקפי, אך חסון יותר ממנו. הוא חי ביערות הגשם בדרום אירופה בתקופת האאוקן, וניזון מצמחיית קרקעית היער. ייתכן שהיה קרוב להיראצ'יוס מאותה תקופה. היצור נכחד לאחר האאוקן, כאשר התייבשו יערות הגשם והפכו לערבות פתוחות. מדיה וקבצים בנושא פלאותריום בוויקישיתוף פלאותריום, באתר האנציקלופדיה של החיים (באנגלית) פלאותריום, באתר GBIF (באנגלית)
צראטוגאולוס

צראטוגאולוס (שם מדעי: Ceratogaulus) הוא סוג נכחד של מכרסם גדול. הוא השתייך למשפחה נכחדת, שהיצור הקרוב אליה ביותר כיום הוא הבונה ההררי ממורדות הרי הרוקי. מאובני היצור נמצאו לאורך המישורים הגדולים של אמריקה הצפונית. זהו המכרסם היחיד המוכר שהיה בעל זוג קרניים מעל מצחו שהזכירו קרני קרנף. יצור זה הוא גם היונק המקורנן הקטן ביותר, ולמעט הארמדיל המקורנן (Peltephilus) הוא היונק המתחפר היחיד שהיה בעל קרניים. לצראטגאולוס יש זוג קרניים גדולות יחסית לגופו, הקרניים יוצאות מעצם האף. אורך גופו כ-30 סנטימטר, מבנה גופו מזכיר את המרמיטה והוא בעל כפות רגליים קדמיות גדולות ושטוחות שעוזרות לו לחפור. שיניו גדולות ועיניו קטנות יחסית לגופו וככל הנראה ראייתו הייתה חלשה כמו זו של החולד. ממראהו נראה שהוא היה יצור מתחפר ועל הקרקע היה איטי ופגיע. הקרניים, היו הן על ראשי הזכרים והן על ראשי הנקבות ישנן השערות שונות לגבי תפקיד הקרניים השערה אחת היא שהקרניים שימשו לחפירה או לקרבות בין הפרטים, השערה זו אינה תואמת עם הממצאים האבולוציוניים, שכן נראה שהקרניים זזו יותר ויותר לאחור במשך הזמן כך שהן הפכו מתאימות פחות לחפירה ולשימוש בקרן ככלי בקרב. השערה נוספת היא שהקרניים שימשו להצגה לצורך חיזור, השערה זו גם היא נראית לא סבירה שכן ראייתם החלשה לא אפשרה לנקבה הפוטנציאלית להבחין בגודל הקרניים. השערה אפשרית אחרת היא שהקרניים שימשו כהגנה מפני טורפים, בכך שהגנו על אזור הצוואר באמצעות הרמה של הראש לכיוון הגב, השערה זו מסבירה את הממצאים שמראים שהקרניים זזו אחורה לאורך זמן, שכן כך הם סיפקו הגנה טובה יותר למכרסם. תופעה דומה ניתן לראות בלטאה מסוג איגואנית מקרינה לה יש עורף קוצני המגן על הצוואר מפני טורפים. גלריה שחזור של צראטגאולוס מדיה וקבצים בנושא צראטוגאולוס בוויקישיתוף צראטוגאולוס, באתר האנציקלופדיה של החיים (באנגלית) צראטוגאולוס, באתר GBIF (באנגלית)
סינדיוצרס

סינדיוצרס (שם מדעי: Syndyoceras) הוא סוג של יונק נכחד מסדרת מכפילי פרסה שחי בתקופת המיוקן בערבות מרכז אמריקה הצפונית. היצור נראה כמו צבי אך היה שונה ממכפילי הפרסה המודרניים והשתייך למשפחה הנכחדת פרוטוצרטיים (Protoceratidae). אורכו של היונק הגיע ל-1.6 מטר ומשקלו ל-60 ק"ג. בניגוד לצבאים היו לו שתי אצבעות עבות דמויות-פרסה בכל רגל. הגולגולת של הסינדיוצרס הייתה גדולה והיו בה זוג קרניים שמוקמו בין העיניים לאוזניים, ועוד קרן גדולה מפוצלת לשניים על החוטם. הניבים היו דקים יותר משיני צבאים ודמו לניבי אייל המושק. ממבנה הגולגולת ייתכן שהיה ליצור אף בולבוסי בדומה לסאיגה. יונקים אלה תפקדו בתור הצבאים של המיוקן ונעו בעדרים במישורי אמריקה. ככל הנראה הקרניים הייחודיות סייעו להם להילחם ביריבים, למשוך בני זוג וכן להתגונן מטורפים. גלריה מדיה וקבצים בנושא סינדיוצרס בוויקישיתוף סינדיוצרס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
סינתטוצרס

סינתטוצרס (שם מדעי: Synthetoceras) הוא סוג של יונק נכחד שחי בסוף המיוקן בערבות אמריקה הצפונית. הסינתטוצרס נראה דומה לצבי והוא השתייך למשפחה הנכחדת פרוטוצרטיים (Protoceratidae) והיה קרובו של הסינדיוצרס. הסינתטוצרס הגיע לאורך של כשני מטרים והוא היה הגדול בבני משפחתו. משקלו ככל הנראה היה בין 220-330 ק"ג. היו לו זוג קרניים בדומה לקרני צבאים וקרן ארוכה בקצה החוטם שבקציה הסתעפו 2 סעיפים קטנים. קרניים אלה נמצאו רק על גולגולת הזכרים והם כנראה שימשו ללחימה בתחרות עם זכרים אחרים על נקבות. היצור נמצא במספר אתרי חפירה בנברסקה ובוויומינג ותוארך לסוף תקופת המיוקן. יונק זה הופיע במשחק עולם היורה: המשחק. מדיה וקבצים בנושא סינתטוצרס בוויקישיתוף סינתטוצרס, באתר GBIF (באנגלית)
יואינטתריום

יואינטתריום (שם מדעי: Uintatherium; מילולית: "הבהמה של הרי יואינטה") הוא יונק גדול נכחד מתקופת האאוקן שחי לפני 45-37 מיליון שנה באמריקה הצפונית (בעיקר באזור המדינות יוטה וויומינג שלמורדות הרי יואינטה) ובסין. למרות מראהו דמוי הקרנף הוא היה שייך לסדרה נכחדת בשם דינוצרטים שלא קרובה לאף יונק מודרני. יונק זה היה גדול מאוד והגיע לאורך 4 מטר, גובה כתפיים של 1.75 מטר ומשקל של 2 טונות. הוא דמה במראהו לקרנף מוזר. כפות רגליו היו בעלות אצבעות במקום פרסות והגולגולת שלו הייתה בעלת מבנה מוזר עם לסתות בעלות שיניים קטנות למעט זוג ניבים גדולים בקצוות שבלטו כלפי חוץ, זוג זיזים מתחת הסנטר, עצמות לחיים מעוגלות סמוך לעיניים וזוג לוחיות קטנות על כיפת הגולגולת. החוטם היה קצר עם קרן גדולה מעליו וקצה שפנה מעלה. מאחורי הגולגולת היו שרירי צוואר גדולים מאוד שעזרו לשאת אותה והיו גבוהים מעט יותר מכיפת הגולגולת. ייתכן שיצור זה היה חצי מימי והתנהג כמו היפופוטם. הניבים הגדולים שמזכירים בצורתם את ניבי הסמילודון נמצאו רק אצל הזכרים ונראה שעזרו להם להילחם על שטחים ונקבות ואולי גם להגנה. השיניים המוזרות גם עזרו להם לעקור צמחייה קשה מהאדמה. ואולם השיניים הפנימיות החלשות מעידות שהיצור ניזון בעיקר מצמחייה רכה. נמצאו שני מינים של היצור: Uintatherium anceps וUintatherium insperatus והם נכחדו בסוף האאוקן לפני 37 מיליון שנה. יונק זה הופיע במשחק עולם היורה: המשחק. מדיה וקבצים בנושא יואינטתריום בוויקישיתוף יואינטתריום, באתר האנציקלופדיה של החיים (באנגלית) יואינטתריום, באתר GBIF (באנגלית) יואינטתריום, באתר אנציקלופדיה בריטניקה (באנגלית)
פיליפוס מתסלוניקי

פיליפוס מתסלוניקי (ביוונית: Φίλιππος ὁ Θεσσαλονικεύς, או פיליפוס אפיגרמטיקוס; המאה ה-1 לספירה) היה המחבר של אנתולוגיה של כותבי מכתמים שבאו אחרי מלאגרוס מגדרה, והוא עצמו מחברם של 72 מכתמים באנתולוגיה היוונית. פיליפוס מכנה את חיבורו "אוליוגוסטיכיה", אוסף שירים שאינם ארוכים יותר ממספר שורות. המכתמים של פיליפוס עצמו הם בדרך כלל די יבשים, בעיקר תרגילים לבית הספר. אולם בזכותו נשמרה כמות גדולה של יצירות מהתקופה הרומית. אוסף המכתמים שלו מכונה "הזר של פיליפוס", בעקבות "הזר של מלאגרוס", שחי במאה ה-1 לפנה"ס ואסף מכתמים מהתקופה הקלאסית והתקופה ההלניסטית. מנחם שטרן - Menahem Stern, Greek and Latin Authors on Jews and Judaism, Jerusalem, 1976, Vol. I, LIX. Philip of Thessalonica, pp. 375-376 ההגייה ביוונית: פיליפּוֹס הוֹ תסלוניקאוּס. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
1955 בגרמניה

1955 בגרמניה הייתה השנה בה ציינה גרמניה 84 שנות לאום. נשיא גרמניה: תיאודור הויס קנצלר גרמניה: קונראד אדנאואר 4 בינואר - וולפגנג טיפנסי (אנ'), פוליטיקאי גרמני 14 בינואר - יאן פדר (אנ'), שחקן גרמני 16 בינואר - מרטין רוט (אנ'), מנהל המוזיאון הגרמני (נפטר ב-2017) 18 בינואר - גרבורג יאנקה (אנ'), קומיקאי גרמני 25 בינואר - פטרה גרסטר (אנ'), עיתונאית 1 בפברואר - הנס וורנר אולם (אנ'), קומיקאי גרמני 8 במרץ - תומאס בלוט (אנ'), עיתונאי גרמני 11 במרץ - נינה הייגן (אנ'), מוזיקאית גרמנית 21 במרץ - ברבל וקל, אצן גרמני 13 באפריל - אולה פון ביסט (אנ'), פוליטיקאי גרמני 15 במאי - קלאודיה רוט (אנ'), פוליטיקאית גרמנית 10 ביוני - אנט שוואן (אנ'), פוליטיקאי גרמני 11 ביוני - מארי גרובר (אנ'), שחקנית גרמנית 29 ביולי - כריסטיאן טרמיץ (אנ'), שחקן, קומיקאי, קריין וסופר גרמני 9 באוגוסט - אודו באייר, אתלט גרמני 25 בספטמבר - קרל היינץ רומניגה, כדורגלן ומאמן גרמני 30 בספטמבר - אנדי בכטולשהיים (אנ'), איש עסקים גרמני 11 באוקטובר - הנס-פיטר בריגל, כדורגלן גרמני 25 באוקטובר - פיטר נוקה (אנ'), שחיין גרמני 10 בנובמבר - רולנד אמריך, במאי, תסריטאי ומפיק גרמני 22 בדצמבר - תומאס סודהוף, ביוכימאי גרמני 15 בינואר - יוהאן באדר(אנ'), אדריכל, סופר ואמן גרמני (נולד ב-1875) 18 באפריל - אלברט איינשטיין, פיזיקאי יהודי-גרמני (נולד בשנת 1879) 29 במאי - רודולף קליין רוג' (אנ'), שחקן גרמני (נולד ב-1885) 29 ביוני - ארנסט לגאל (אנ'), שחקן גרמני (נולד ב-1881) 29 ביוני - מקס פכסטיין (אנ'), צייר גרמני (נולד ב-1881) 12 באוגוסט - תומאס מאן, סופר, מסאי ומחזאי גרמני 13 באוגוסט - וילהלם קרייס, (אנ'), אדריכל גרמני (נולד ב-1873) 19 באוגוסט - אוטו וייס (אנ'), קצין בלופטוואפה (נולד ב-1907) 25 באוגוסט - היינריך ספורל (אנ'), סופר גרמני (נולד ב-1887) 9 באוקטובר - יוזף וולמר (אנ'), נולד ב-1871) 15 בדצמבר - אוטו בראון, פוליטיקאי גרמני (נולד ב-1872) מדיה וקבצים בנושא 1955 בגרמניה בוויקישיתוף
15 דקות

האם התכוונתם ל... 15 דקות של תהילה 15 דקות (סרט) – סרט פעולה אמריקאי משנת 2001 בכיכובם של רוברט דה נירו ואדוארד ברנס 15 הדקות של אסף אמדורסקי 15 דקות (ארגון) 15 דקות (סדרת טלוויזיה)
חשוב על זולתך (שיר)

חשוב על זולתך (בערבית: فكر بغيرك - פַכִּר בִּעַ'יְרִכַּ) הוא שיר מאת המשורר והיוצר הפלסטיני מחמוד דרוויש, שהתגורר בחיפה במעמד של תושב קבע. השיר פורסם בקובץ השירים בשם "כפרחי השקד או רחוק יותר" בשנת 2005. השיר פונה אל מצפונו של האדם וקורא לו: אתה האיש החי את חייך ומרוכז בדאגה לעצמך, חשוב על זולתך, על האנשים החלשים הזקוקים לטיפול ותשומת לב, ושגורלם לא שפר עליהם כשלך. חשוב עליהם בעודך חי את חייך, ומבצע את פעולות היומיום השגרתיות. כשאתה שב אל הבית, ביתך, חשוב על זולתך (אל תשכח את עם-האוהלים) — שורה מהשיר "חשוב על זולתך", תרגום עפרה בנג'ו ושמואל רגולנט כותרת השיר "חשוב על זולתך" מנוסחת כפועל בלשון ציווי, ומדגישה את המסר העיקרי שהמשורר מנסה לשלוח אל המקבל. סגנון פנייה זה הופך את המשורר למטיף ומדגיש את הרפורמה החברתית אליה הוא שואף, ליצירת קהילה טהורה, ללא אנוכיות, נטולת פגמים ושחיתות. חזרתו של המשפט בכל פסוק נדמה כצלצול של פעמון אזעקה החוזר ומזכיר לשומע את האמת ואת החובה המוטלת עליו. מטבע הלשון הזו באה כצעקה המעירה את מצפונם הנעדר של בני האדם. קריאתו של המשורר כפי שהיא משתקפת בנוסח השיר, אין משמעה שעל האדם לבטל את מחויבויותיו, צרכיו וצרותיו, אלא קוראת לו לתת ככל יכולתו, וְלוּ מהמעט שבידו, וְלוּ רַק במחשבה על זולתו. בספר הדן ביצירתו של דרוויש, "מחמוד דרוויש: אני לא יכול לשכוח" (בערבית: محمود درويش: عصي علي النسيان), מאופיינת שירתו ככזו ההופכת נושאים פוליטיים לנושאים אנושיים ודנה בגורלו של האדם. יצירתו, העוסקת רבות בגורל העם הפלסטיני, דנה באתגרי הקיום מנקודת מבט אנושית. קובץ השירים "כפרחי השקד או רחוק יותר" בו מפורסם השיר, נכתב בתקופה הקרובה למותו, וניכר בו הכאב שליווה תקופה זו בחייו. השיר הולחן על ידי מירה עווד ומרסל ח'ליפה (אנ') ובוצע על ידם ועל יד מבצעים שונים, בין היתר בטקס יום הזיכרון הישראלי פלסטיני בשנת 2017 ובטקס אקו"ם 2017. מחמוד דרויש תעודת זהות (שיר) מחמוד דרוויש, מחמוד דרוויש - חמישים שנות שירה, תרגום: ראובן שניר, הוצאת קשב, 2015 לחן ושירה מירה עוד -חשוב על זולתך לחן ושירה בליווי עוּד, מרציל חליפה פאכר ביגאיריכ מירה עווד ואחינועם ניני בטקס יום הזיכרון הישראלי פלסטיני 2017 שירים נוספים של מחמוד דרוויש באתר של נילי דגן אלמוג בהר, כפרחי השקד או רחוק יותר, מחמוד דרוויש | גלות עצמה היא מטאפורה, באתר הארץ, 24 בדצמבר 2008 ח"כ אחמד טיבי מקריא את השיר על בימת הכנסת בשתי שפות, 2017 מחמוד דרוויש - חמישים שנות שירה, הוצאת קשב, 2015 מחמוד דרוויש, כפרחי השקד או רחוק יותר, ריאץ' אלרייס לפרסום ספרים, 2005, עמ' 15-16 סמיר אלגונדי, חשוב על זולתך למחמוד דרוויש, באתר אלוטן, ‏13.12.2009 עאאשה סולטאן, חשוב על זולתך, באתר אלביאן, ‏26.11.2017 מיצ'יל סעאדה, מחמוד דרוויש: אני לא יכול לשכוח, הוצאת ריאץ' אלרייס, 2009, עמ' 116-117 מיציל סעאדה, מחמוד דרוויש:אני לא יכול לשכוח, ריאץ לפרסום ספרים, 2009, עמ' 53 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חשוב על זולתך (שיר)".
יוסף דורפמן (שחמטאי)

יוסף דורפמן (ברוסית: Иосиф Дорфман) (נולד ב-1 במאי 1952 בז'יטומיר (אז בברית המועצות כיום באוקראינה) הוא שחמטאי סובייטי-צרפתי ממוצא יהודי. יוסף דורפמן נולד בזיטומיר. בעל תואר שני בהנדסת מכונות מהמכון הפוליטכני בקייב. שירת בצבא ברית המועצות. החל משנת 1975 דורפמן השתתף באליפות ברית המועצות בשחמט ובשנת 1977 זכה במקום הראשון ביחד עם בוריס גולקו. במהלך שנות ה-70 ושנות ה-80 של המאה ה-20 השתתף בתחרויות רבות. בשנת 1978 הוענקה לו דרגת רב אמן. בשנת 1978 הוא סיים במקום שני בפולין (ניצח מיכאיל צייטלין). הוא ניצח בתחרויות בוורשה בשנת 1984 ובלבוב בשנת 1983. בשנת 1985 הוא ניצח בתחרות במוסקבה. בשנים 1984 ו-1988 דורפמן היה עוזר של גארי קספרוב בהתמודדות על תואר אלוף העולם בשחמט. בתחילת שנות ה-90 של המאה ה-20 דורפמן עבר לצרפת. בשנת 1998 הוא ניצח באליפות צרפת בשחמט. דורפמן חיבור מספר ספרים על שחמט. בין השנים 1998 ל-2004 השתתף דורפמן ב-3 אולימפיאדות שחמט: מדיה וקבצים בנושא יוסף דורפמן בוויקישיתוף יוסף דורפמן, באתר צ'סגיימס (באנגלית) יוסף דורפמן, באתר פיד"ה (באנגלית) Dorfman, Iossif - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
Stingray iConcerts

Stingray iConcerts הוא ערוץ טלוויזיה קנדי המשדר הופעות מוזיקליות חיות באורך מלא מז'אנרים שונים של מוזיקה. הערוץ נמצא בבעלות Stingary Digital. Stingray Concerts הוקם כחברה עצמאית על ידי ג'ף שולץ ומייקל שימבו בספטמבר 2003, ונקרא בשם "Concerts TV". במקור היא הייתה זמינה באופן בלעדי בארצות הברית בלבד והתמקדה בשידור הקלטות של הופעות מוזיקליות. בינואר 2009, במאמץ להרחיב את הצעת הטלוויזיה שלה, רכשה חברת Rack Entertainment את החברה במחיר לא ידוע. בחודש אוגוסט 2010 נמכרה החברה ל-Stingary Digital. לאחר המכירה הודיעה Stingary כי יש בכוונתה להרחיב את השידורים למדינות נוספות בארצות הברית ובקנדה. כמו כן מטה החברה הועבר למטה חברת Stingary במונטריאול שבקנדה. Concerts TV החלה לשדר על גבי ספקי טלוויזיה קנדים במהלך שנת 2011. בחודש נובמבר 2015 החברה מותגה מחדש תחת השם Stingary Concerts כחלק מיוזמה נרחבת של חברת סטינגרי לקבץ את כל הערוצים שלה תחת מותג זהה. מאוחר יותר הערוץ התמזג עם ערוץ iConcerts, ערוץ שסטינגרי רכשה בסוף אותה שנה ושם הערוץ שונה ל-Stingray iConcerts ב-23 בפברואר 2017. בישראל שודר הערוץ בבלעדיות מאז 29 בנובמבר 2017 ועד 30 באוקטובר 2018 בשירות Smart tv. Classica ערוץ מצו מדיה וקבצים בנושא Stingray iConcerts בוויקישיתוף אתר האינטרנט הרשמי של Stingray iConcerts Mag Rack Entertainment רוכשת את CONCERT.TV, ‏27 בינואר 2009 Robertson, Grant (2010-08-04). "Stingray goes live with deal for Concert TV" (בCanadian English). נבדק ב-2018-05-01. דרך חדשה לחוות את האנרגיה של הופעות מוזיקה חיה!, באתר Stingary, ‏23 בפברואר 2017 (ארכיון) משה בנימין, ערוץ ההופעות החיות iConcerts יעלה בלעדית ב-Smart.tv, באתר אייס, ‏29 בנובמבר 2017 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
עונת 2017/2018 בליגת המשנה הרוסית בכדורגל

עונת 2017/2018 בליגת הכדורגל הלאומית של רוסיה היא העונה ה-26 של ליגת הכדורגל הלאומית כליגה השנייה בחשיבותה בכדורגל ברוסיה. העונה החלה ב-8 ביולי 2017 והסתיימה ב-12 במאי 2018. על ניצחון במשחק הוענקו שלוש נקודות ונקודה בודדת על תיקו. הליגה כללה 20 קבוצות ששיחקו ביניהן במשך 38 מחזורים. במשך העונה, לראשונה, קבוצות הכדורגל חנכו 4 אצטדיוני כדורגל חדשים, שנבנו עבור מונדיאל 2018: אצטדיון קלינינגרד, קוסמוס ארנה בסמרה, אצטדיון ניז'ני נובגורוד ואצטדיון וולגוגרד ארנה. האצטדיונים תרמו מאוד להעלאת פופולריות הליגה ובמהלך העונה נשבר שיא צופים למשחק בתולדות ליגת המשנה הרוסית כשצפו 42,100 איש במשחק הליגה במחזור ה-37 בין אולימפץ ללוצ'-אנרגיה באצטדיון ניז'ני נובגורוד. בסך הכל צפו 897,080 צופים במשחקי הליגה (ממוצע של 2,425 צופים למשחק). אורנבורג וקריליה סובייטוב סמרה סיימו בשתי המקומות הראשונים והבטיחו את העפלתן לליגת העל הרוסית בכדורגל, מחזור אחד לסיום. על פי תוצאות ליגת הכדורגל המקצוענית של רוסיה בעונת 2016/2017 העפילו לליגת המשנה הקבוצות הבאות: דינמו (סנקט פטרבורג)  — אלופת אזור המערב של הליגה השנייה, שחזרה לאחר שנתיים היעדרות. אוונגרד (קורסק) — אלופת אזור המרכז, שחזרה לליגת המשנה לאחר היעדרות של 6 שנים. רוטור וולגוגרד — אלופת אזור הדרום, שחזרה לאחר 3 שנות היעדרות. אולימפץ (ניז'ני נובגורוד) — אלופת אזור אורל ועבר הוולגה. העפילה לליגץ המשנה לראשונה בתולדותיה. בנוסף בעקבות תוצאות אליפות רוסיה 2016/2017 נשרו לליגת המשנה הקבוצות הבאות: קריליה סובייטוב סמרה שסיימה במקום 15 ונשרה לאחר שנתיים בליגת העל; טום טומסק, שסיימה במקום 16 לאחר עונה אחת בלבד בליגה הבכירה; אורנבורג, שסיימה במקום 13 והפסידה בטורניר הישרדות לסק"א חברובסק וחזרה לליגת המשנה כעבור עונה אחת בלבד בליגת העל. בעקבות תוצאות העונה הקודמת בליגה הלאומית נשרו לליגת הכדורגל המקצוענית הקבוצות הבאות: מורדוביה סרנסק, שסיימה במקום 17 ועונה שנייה ברציפות נשרה ליגה; סוקול סראטוב, שסיימה במקום 18 ונשרה לאחר 3 עונות בליגה הלאומית; ספרטק נלצ'יק, שסיימה במקום 19 לאחר עונה אחת בליגת המשנה; נפטכימיק ניז'נקאמסק), שסיימה במקום 20 ונשרה מהליגה הלאומית לאחר עונה אחת; בנוסף, לליגת העל הרוסית בכדורגל העפילו הקבוצות הבאות: דינמו מוסקבה, שזכתה באליפות בליגה וחזרה לליגת העל לאחר עונה אחת בליגה הלאומית; טוסנו, סיימה כסגנית והעפילה לראשונה בתולדותיה לליגת העל. סק"א חברובסק, סיימה במקום 4 וגברה על אורנבורג בטורניר הישרדות ועלתה לליגה הבכירה לראשונה בהיסטוריה שלה. לוצ'-אנרגיה ולדיווסטוק — סיימה במקום 16 אך ניצלה מהדחה לאחר, שאלופת אזור המזרח בליגה השנייה, צ'יטה, סירבה להעפיל לליגה. מקור: championat.com ליגת משנה הרוסית: יאניסיי מנצחת את דינמו סנט פטרסבורג «Динамо» Новгород. В ФНЛ в разгар сезона появился новый клуб Луч-Энергия остаётся в ФНЛ на следующий сезон
דמוגרפיה של מזרח טימור

מזרח טימור מנתה נכון ל-2017, על פי ספר העובדות העולמי, 1,291,358 תושבים. רוב תושביה של מזרח טימור הם קתולים, לכן הנצרות הקתולית היא הדת הרשמית במדינה. הקבוצות האתניות הקיימות במזרח טימור הן: אוסטרלים, מלזים, ממבאיים ועוד. השפות הרשמיות במזרח טימור הן פורטוגזית וטטום. הגדרה: יכולת קריאה וכתיבה בקרב גילי 15 ומעלה שיעור באוכלוסייה: 67.5% (הערכה נכון ל-2015) גברים: 71.5% נשים: 63.4% מדיה וקבצים בנושא דמוגרפיה של מזרח טימור בוויקישיתוף רשימת מדינות על-פי אחוזי אוריינות#מזרח טימור The World Factbook — Central Intelligence Agency, www.cia.gov (באנגלית)
יחסי נורווגיה – סן מרינו

יחסי נורווגיה–סן מרינו הם היחסים הדיפלומטיים שבין ממלכת נורווגיה לבין הרפובליקה המרוממת של סן מרינו. בין שתי המדינות נחתמו 3 הסכמים דיפלומטיים: הסכם על כינון יחסים קונסולריים רשמיים - 29 בספטמבר 1973 הסכם על כינון יחסים דיפלומטיים - 11 בדצמבר 1996 הסכם בדבר החלפת מידע בענייני מס - 21 בינואר 2010 בשנת 2016, שווי הסחורה שיוצאה מסן מרינו לנורווגיה הגיעה לסך 70.1 אלף דולר אמריקאי והיא כללה ריהוטים, מקומות ישיבה, מכשירים אורתופדיים ועוד. באותה שנה, שווי הסחורה שיוצאה מנורווגיה לסן מרינו הגיעה לסך 3.67 מיליון דולר אמריקאי והיא כללה דגים מעובדים (99.8%), חלקי חילוף ורמקולים (0.2%). בשנת 2015, שווי הסחורה שיוצאה מסן מרינו לנורווגיה הגיעה לסך 86.4 אלף דולר אמריקאי והיא כללה רהיטים חומרי הדברה ומקררים. באותה שנה, שווי הסחורה שיוצאה מנורווגיה לסן מרינו הגיעה לסך 3.67 מיליון דולר אמריקאי והיא כללה דגים מעובדים (99.8%), חלקי חילוף להחלפה וחלקי רכב (0.2%). נורווגיה מיוצגת בסן מרינו על ידי שגרירות שהיא מחזיקה בסן מרינו, בירת סן מרינו. סן מרינו אינה מיוצגת בנורווגיה, הן בדרג השגרירות והן בדרג הקונסולרי. הסכמים דיפלומטיים, באתר www.esteri.sm Products that San Marino exports to Norway (2016), The Observatory of Economic Complexity (באנגלית) (ארכיון) Products that San Marino imports from Norway (2016), The Observatory of Economic Complexity (באנגלית) (ארכיון) Products that San Marino exports to Norway (2015), The Observatory of Economic Complexity (באנגלית) (ארכיון) Products that San Marino imports from Norway (2015), The Observatory of Economic Complexity (באנגלית) (ארכיון) אתר השגרירות, באתר www.esteri.sm
עונת 2016/2017 בליגת המשנה הרוסית בכדורגל

עונת 2016/2017 בליגת הכדורגל הלאומית של רוסיה היא העונה ה-25 של ליגת הכדורגל הלאומית כליגה השנייה בחשיבותה בכדורגל ברוסיה. העונה החלה ב-11 ביולי 2017 והסתיימה ב-20 במאי 2017. דינמו מוסקבה זכתה באליפות הליגה והבטיחה את העפלתה לליגת העל הרוסית בכדורגל שני מחזורים לפני סיום העונה. קבוצות שהעפילו לליגה הלאומית בעקבות ניצחונן בליגה השנייה מסומנות בחץ ירוק (). קבוצות שנשרו לליגה הלאומית מליגת העל מסומנות בחץ אדום (). קבוצות ששמרו על מקומן בעקבות סירוב קבוצות מהליגה השנייה להעפיל לליגה הלאומית מסומנות בסמל כדורגל (). על פי תוצאות עונת 2015/2016 בליגה השנייה, הקבוצות הבאות העפילו לליגה הלאומית: חימקי — אלופת המערב. חזרה לליגת המשנה לאחר 3 שנות היעדרות; טמבוב — אלופת המרכז. העפילה לליגת המשנה לראשונה בתולדותיה; ספרטק נלצ'יק — אלופת הדרום. חזרה לליגת המשנה לאחר שנתיים היעדרות; נפטכימיק (ניז'נקאמסק) — אלופת אורל ועבר הוולגה. חזרה לאחר שנתיים היעדרות. על פי תוצאות אליפות רוסיה 2015/2016 הקבוצות הבאות נשרו לליגה הלאומית: קובאן (קרסנודאר), סיימה במקום 14 והפסידה לטום טומסק בפלייאוף ההישרדות. שיחקה בליגת העל במשך 5 עונות; דינמו מוסקבה סיימה במקום 15 ונשרה לליגת המשנה הרוסית לראשונה בתולדותיה; מורדוביה (סרנסק), סיימה במקום 16 וחזרה לליגת המשנה לאחר שנתיים בליגת העל. על פי תוצאות עונת 2015/2016, הקבוצות הבאות עזבו את הליגה ונשרו לליגת הכדורגל המקצוענית: טורפדו ארמאוויר שסיימה במקום 18 וחזרה לליגה השנייה לאחר עונה אחת; באיקל אירקוטסק, סיימה במקום 19 וחזרה לליגה השנייה לאחר עונה אחת; קאמאז נברז'ניה צ'לני, סיימה במקום 20 וחזרה לליגה השנייה לאחר עונה אחת. בנוסף, בעקבות תוצאות העונה הקודמת העפילו הקבוצות הבאות לליגת העל: אורנבורג שסיימה כאלופת הליגה והעפילה לליגה הבכירה לראשונה בתולדותיה; ארסנל טולה, שסיימה כסגנית אלופת הליגה וחזרה לליגה הבכירה לאחר שנתיים היעדרות; טום טומסק, שסיימה במקום השלישי וגברה על קובאן בטורניר הישרדות וחזרה לליגה הבכירה לאחר שנתיים היעדרות. על פי תוצאות עונת 2015/2016 בליגה השנייה קבוצת "סמנה" מהעיר קומסמולסק על אמור, זכתה באליפות המזרח והייתה צפויה לעלות ליגה, אך בשל קשיים פיננסיים בחרה שלא להעפיל לליגה הבכירה המחייבת גם משאבים גדולים יותר. על פי חוקי הליגה, במקרה כזה, קבוצה נוספת מהליגה הלאומית ניצלת מהדחה ולכן יניסיי, שסיימה במקום 16, לא נשרה ושמרה על מקומה בליגה. קבוצת וולגה ניז'ני נובגורוד הורדה מהליגה ב-15 ביוני 2016 מאחר שהקבוצה פורקה, כך בלטיקה קלינינגרד שמרה על מקומה בליגה אף שסיימה במקום 17. 1 טמבוב ערכה 5 משחקי בית בעיר חימקי, לכן סטטיסטיקת הצופים בשורה הראשונה כוללת גם משחקים אלה, בשורה השנייה רק משחקי בית בפועל. 2 סיביר ערכה משחק בית אחד בטיומן. 3 טיומן אירחה 4 משחקים בצ'ליאבינסק ומשחק אחד בנובוסיבירסק. 4 נפטכימיק ערכה 3 משחקי בית בקאזאן. מייצג את מחוז לנינגרד ФК «Волга» будет расформирован СКА-Хабаровск пробился в «стыки». «Балтика» и «Сибирь» чудом остались в ФНЛ. Обзор 38-го тура